Auglýsing Í héraði voru allir sakborningarnir í upphaflega málinu , Lárus Welding fyrrverandi forstjóri bankans , Jóhannes , og þrír fyrrverandi miðlarar , Jónas Guðmundsson , Valgarð Valgarðsson og fyrrnefndur Pétur , sakfelldir . Í Landsrétti var hins vegar aðeins fjallað um mál Jóhannesar og Péturs , en þeir voru þeir einu sem áfrýjuðu málinu . Í dómi Landsréttar er fjallað um drátt á málsmeðferð , og sagt að ekki hafi komið fram skýringar á því hvers vegna þessi dráttur á málsmeðferð varð . „ Tæplega níu ár eru síðan Fjármálaeftirlitið kærði brot ákærða til sérstaks saksóknara . Þá hefur ákæruvaldið ekki getað gefið skýringu á því af hverju tæp fimm ár liðu frá því að kæran barst til sérstaks saksóknara þar til ákæra í málinu var gefin út . Innan við hálft ár leið frá kæru Fjármálaeftirlitsins í sambærilegu máli vegna Landsbanka Íslands hf. og kæru Fjármáleftirlitsins í þessu máli . Þrátt fyrir það liðu þrjú ár frá því að ákæra var gefin út í fyrrgreinda málinu þar til ákæra var gefin út í þessu máli . Kom raunar ekki til útgáfu ákæru í þessu máli fyrr en máli vegna Landsbanka Íslands hf. hafði lokið með dómi Hæstaréttar . Með hliðsjón af hinum miklu og óútskýrðu töfum er óhjákvæmilegt að binda refsinguna skilorði svo sem í dómsorði greinir , “ segir í dómnum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .